**Шилдэг менежменттэй байгууллага шагналын тухай**

**Зорилго:** Менежментийн шинжлэх ухааны орчин үеийн ололтыг үйл ажиллагаандаа нэвтрүүлж, улс орны хөгжил дэвшилд бодитой хувь нэмэр оруулсан шилдэг аж ахуй нэгжийн үйл ажиллагааг үнэлэн алдаршуулж ололт, туршлагыг нийтийн хүртээл болгон дэлгэрүүлэхэд уг шагнал чиглэгдэнэ.

**Хамрах хүрээ ба оролцогчид :** Аж ахуй нэгж, байгууллагууд салбар /өмчийн харьяалал харгалзахгүй/.  
**Нэр дэвшигчийн бүрдүүлэх мэдээ, мэдээлэл:** Энд дарж татаж авна уу …

**Шалгаруулах үзүүлэлтүүд, арга аргачлал:** Шагналд нэр дэвшигч аж ахуй нэгж байгууллага нь хавсралтад заасан 9 шалгуур үзүүлэлтүүдэд нэг бүрчлэн хариулах замаар өөрийн ажлын тайланг гаргаж хамт олны болон захиралуудын зөвлөлийн хурлаар хэлэлцүүлэн ирүүлнэ. Тэрхүү тайланг нэр хүнд бүхий мэргэжлийн комисс хэлэлцэж үзүүлэлт тус бүрээр 6 шатлалаар оноогоор байр эзлүүлэн дүгнэнэ. Үүнд: 1-р шатлалд 0, 2-р шатлал 20 оноо, 3-р шатлал 40 оноо, 4-р шатлал 60 оноо, 5-р шатлал 80 оноо, 6-р шатлалд 100 оноо.

**Шагналын хэлбэр, хэмжээ:**  
Шалгарсан аж ахуй нэгж, байгууллагад “Шилдэг менежменттэй байгууллага” цом, менежментийн дээд өргөмжлөл олгоно.

**Материал хүлээн авах, шалгаруулах хугацаа:** Шалгаруулалтыг нээлттэй зарлаж нэр дэвшигчдийн материалыг 01 дүгээр сарын 15-ны дотор Монголын Менежментийн Холбооны ажлын албанд хүлээн авч, тэргүүлэгчдийг төвийн хэвлэл мэдээллийн хэрэгслээр нийтэд ил тод зарлан шагналыг 2011 оны 01 дүгээг сарын 28-нд сар шинийн босгон дээр ёслол хүндэтгэлтэйгээр гардуулна.